open-index/open-wikipedia-markdown huggingface dataset:
Audrius Butkevičius

**Audrius Butkevičius** (g. 1960 m. rugsėjo 24 d. Kaune) – gydytojas, politinių ir pilietinių technologijų specialistas, pirmasis krašto apsaugos ministras ir signataras.

## Biografija

1978 m. baigė Kauno Aušros vidurinę mokyklą. 1986 m. baigė medicinos studijas Kauno medicinos institute, įgijo gydytojo specialybę. 1993 m. stažavosi Kingo koledžo karo studijų departamente Londone, 1994 m. gilino žinias Alberto Einšteino institute Kembridže.

1980–1986 m. Kauno Zigmo Januškevičiaus širdies ir kraujagyslių sistemų fiziologijos ir patologijos mokslinio tyrimo instituto psichologijos ir sociologijos laboratorijos jaunesnysis mokslinis bendradarbis, 1986–1987 m. Anykščių rajono Viešintų ambulatorijos vyriausiasis gydytojas, 1988–1989 m. Kauno rajono centrinės ligoninės gydytojas.

1988 m. įsitraukė į Lietuvos Persitvarkymo Sąjūdžio veiklą, Sąjūdžio Kauno tarybos narys, atsakingas už organizacijos saugumą, LPS Seimo narys, LPS politinio komiteto narys, LPS suvažiavimo delegatas. Tais pačiais metais įsteigė Lietuvos politinių kalinių ir tremtinių sąjungą, buvo jos tarybos pirmininkas. Organizavo ir pats dalyvavo ekspedicijose į Sibiro tremties vietas.

1990–1992 m. Aukščiausiosios Tarybos deputatas, 1990 m. Kovo 11-osios Nepriklausomybės akto signataras. Nuo 1990 m. balandžio mėn. Krašto apsaugos departamento generalinis direktorius, nuo 1991 m. spalio 10 d., kai buvo įsteigta Krašto apsaugos ministerija, pirmasis Krašto apsaugos ministras. 1990–1991 metais LR Laikinosios gynybos vadovybės narys, atsakingas už valstybinės gynybos organizavimą. 1990–1993 m. Valstybinės derybų su Rusija delegacijos narys, vyriausybės vyriausiasis įgaliotinis Rusijos kariuomenės išvedimo klausimais, 1992 m. pasirašė Lietuvos Respublikos ir Rusijos Federacijos sutartį dėl kariuomenės išvedimo ir prižiūrėjo sutarties įgyvendinimą.

1993 m. Pakaunės savanorių maišto metu atsistatydino iš LR krašto apsaugos ministro pareigų.

1995 m. įkūrė Strateginių tyrimų centrą. 1996 m. išrinktas Lietuvos smulkaus ir vidutinio verslo konfederacijos prezidentu. 1996–2000 m. Seimo narys. 1997 m. spalio 28 d. apkaltintas pasikėsinimu sukčiauti, nuteistas penkerius su pusę metų kalėti, 2000 m. kovo 20 d. paleistas . 1999 m. birželio 15 d. Seime įvykusios apkaltos metu nebuvo pritarta Audriaus Butkevičiaus Seimo nario mandato panaikinimui ir jis liko Seimo nariu. 1999 m. Kembridžo Tarptautinės biografijos centro išrinktas metų žmogumi.

Paleistas į laisvę išplėtė konsultacinę veiklą Gruzijoje, Ukrainoje, Baltarusijoje, patardamas politinių technologijų klausimais, įsteigė Individualią įmonę „Cancosus Development center“, jos direktorius.

2007 m. vasario 25 d. išrinktas Vilniaus miesto savivaldybės tarybos nariu partijos Tvarka ir teisingumas (liberalai demokratai) sąraše.

## Šaltiniai

## Nuorodos

|-
Naujarodžiai

**Naujarodžiai** – kaimas Panevėžio rajono savivaldybėje, šalia kelio , Upytės upelio kairiajame krante. Seniūnaitijos centras. Stovi Rodų koplyčia-mauzoliejus (nuo 1861 m.), yra biblioteka.

## Rodų koplyčia

Gretimame Rodų II kaime yra koplyčia–mauzoliejus, pastatyta 1861 m. iš lauko akmenų, skaldos ir plytų (projekto autorius – italų architektas Cezaris Anikinis). Koplyčioje buvo palaidoti dvarininkai Švoinickiai (tarp jų ir 1863–1864 m. sukilimo dalyvis, dailininkas Romanas Švoinickis; 1845–1915 m.). Koplyčia restauruota 1989–2000 m.

## Gyventojai

## Šaltiniai
Iciūnai (Panevėžys)

**Iciūnai** – kaimas Panevėžio rajono savivaldybėje, šalia kelio . Rytiniu kaimo pakraščiu teka Upytė. Yra dievdirbio Vinco Svirskio kryžius.

## Gyventojai

## Šaltiniai
Chevrolet Express

**[[Chevrolet]] Express** ir **[[GMC]] Savanna** – mikroautobusai, kuriuos gamina „General Motors“. Mikroautobusai 1997 m. pakeitė Chevrolet Van ir GMC Vandura. Šiuo metu Express ir Sananna užima 44,8 % JAV didelių mikroautobusų rinkos. Pagrindiniai jų konkurentai yra Ford E-Serija ir Dodge Sprinter.
Chevrolet HHR

**Chevrolet HHR** *(Heritage High Roof)* – retro stiliaus kompaktinės klasės universalas, kurį gamino koncerno „General Motors“ dukterinė markė „Chevrolet“. Universalas buvo pristatytas 2005 m. Los Andželo automobilių parodoje kaip 2006 metų modelis. Automobilis gamintas ant GM Delta platformos, kuria dalijosi su Chevrolet Cobalt bei Pontiac G5 automobiliais.

## Dizainas

Automobilio dizainas buvo kuriamas pasiremiant 5-ojo dešimtmečio „Chevrolet“ automobiliais, ypač 1949 m. modelio Chevrolet Suburban automobiliu. HHR dizainą kūrė Bryan Nesbitt, kuris anksčiau buvo dirbęs „Chrysler“ koncernui ir prisidėjęs kuriant Chrysler PT Cruiser automobilį. „General Motors“ priviliojo dizainerį ir paskyrė jį Chevrolet markės vyriausiuoju dizaineriu. 2007 m. HHR buvo galima įsigyti keturių versijų: LS, LT, 2LT ir Special. Tais pačiais metais prekyboje pasirodė automobilio krovininis variantas, kuris pirmaisiais prekybos metais pardavinėtas tik LT versija, vėliau tapo prieinamas visomis automobilio versijomis.

### Varikliai
* LS/LT – 2,2 l *[[GM Ecotec variklis|Ecotec]]* I4, 149 AG (107&nbsp;kW)
* LT/2LT – 2,4 l *[[GM Ecotec variklis|Ecotec]]* I4, 175 AG (135&nbsp;kW)
* SS – 2,0 l *[[GM Ecotec variklis|Ecotec]]* I4 su turbokompresoriumi, 235AG arba 260 AG (194&nbsp;kW)
Suomiškas peilis

**Suomiškas peilis**, **finka** () – vienašmenis peilis tiesia siaura geležte, kuri dažniausiai su grioveliais. Nuo tikro suomiško peilio *[[puukko]]* skiriasi tuo, kad dažniausiai turi geležtės griovelius ir nedidelę skersinio formos gardą. 
Šis pagal *[[puukko]]* sukurtas peilis buvo paplitęs Rusijos imperijoje ir TSRS, ypač XX a. pirmoje pusėje. Šis peilių tipas išpopuliarėjo dar carinėje Rusijoje, kai Suomija buvo Rusijos dalis, kadangi *puukko* buvo (ir yra) labai mėgstami Suomijoje. 
Finkos buvo mėgstamos profesionalių vagių. Panašūs peiliai Rusijos vagių buvo vadinami „plunksna“ (*перо*), todėl buvo suvokiami kaip nusikaltėlių atributas, uždraustas ginklas (tuo tarpu *puukko* buvo buitinis ir verslo įrankis). Kaip tik tokį peilį eilėraštyje „Laiškas motinai“ (*Письмо матери*) minėjo rusų poetas Sergejus Jeseninas:
:: …И тебе в вечернем синем мраке
:: Часто видится одно и то ж:
:: Будто кто-то мне в кабацкой драке
:: Саданул под сердце *финский нож*…

TSRS suomiškas peilis buvo uždraustas 1935 m. baudžiamajame kodekse.

TSRS-Suomijos kare 1939-1940 m. suomiai *puukko* sėkmingai naudojo kaip kovos peilius (durklų pakaitalus). Todėl 1940 m. į Raudonosios Armijos ginkluotę buvo priimtas vadinamasis „žvalgo peilis“ NR-40 (*нож разведчика* НР-40), kuris buvo rusiškojo suomiško peilio variantas su S formos skersinuku. Šis peilis buvo populiarus kariškių tarpe, o kartu ir tarybinėje to meto kultūroje (tarybiniais laikais praktiškai visi TSRS vyrai atitarnaudavo kariuomenėje). 
Tokios išvaizdos suomiškus peilius ėmė gaminti nelegaliai namuose, cechuose ir pan. Daug finkų gamindavo kolonijose, kur kaliniai dirbdavo su metalo apdirbimo įranga. Finka tapo „zekų peiliu“, kalinių gamintiems peiliams būdingos rankenos, surinktos iš skirtingų spalvų medžiagos (plastiko ir pan.). 
Rusijoje suomiški peiliai tik 1996 m. buvo išbraukti iš draudžiamų ginklų sąrašo. XX a. paskutinį dešimtmetį ir XXI a. pirmąjį dešimtmetį Rusijoje įvairios kompanijos gamina, reklamuoja ir pardavinėja senųjų finkų kopijas ar kuria naujus jų modelius.

Iš rusiškojo suomiško peilio Lenkijoje atsirado lenkiški peiliai *finka harcerska* – harcerių (skautų) uniforminiai peiliai.
Chevrolet Kodiak

**[[Chevrolet]] Kodiak** ir **[[GMC]] Topkick** yra komerciniai General Motors sunkvežimiai. Kodiak ir Topkick daugiausiai naudojami kaip krovininiai sunkvežimiai, vilkikai ir šiukšlių mašinos. Sunkvežimių didžiausi kokurentai yra Ford Super Duty ir International CXT.
DVD-R

**DVD-R** – įrašomų DVD diskų formatas. DVD-R yra didesnės talpos nei CD-R, dažniausiai 4,7 GB. DVD-R diskas gali būti įrašytas tik vieną kartą, tuo tarpu DVD-RW diske informacija gali būti perrašyta daugelį kartų.

DVD-R formatą 1997 metų rudenį sukūrė korporacija Pioneer. Šis formatas palaikomas daugumos DVD grotuvų ir yra patvirtintas DVD forumo. Korporacija Pioneer taip pat sukūrė 2 sluoksnių DVD-R diską kurio talpa 8,54GB.

Konkuruojantis formatas yra DVD+R (taip pat perrašomas DVD+RW).

DVD+R technologija leidžia naudoti kelis sluoksnius (multiple layers) viename optiniame diske, o DVD-R - tik vieną. Naudojant kelis sluoksnius, lazeris fokusuotųsi į kelis taškus. Tokiame diske turi būti pusiau skaidrus reflektorius, reikalingas nuskaitant apatinio sluoksnio informaciją, tačiau praleidžiantis lazerio spindulį ir iki antro sluoksnio. DVD-R/RW ir DVD+R/RW taip pat skiriasi ir defektų valdymu, optinių diskų formatavimu, sujungimu (linking) bei kaina.

Duomenys DVD-R diske gali būti nuskaitomi 11,08 Mbps greičiu.

## Šaltiniai
Chevrolet Uplander

**Chevrolet Uplander** yra Chevrolet minivenas, kuris pakeitė Chevrolet Venture ir Chevrolet Astro. Uplander gaminamas ant GM U platformos, kurią dalijasi su Saturn Relay, Buick Terraza ir Pontiac Montana SV6.

### Variklis
* 3.5l 3500 LX9 V6 200 AG (149 kW)

### Ateitis
General Motors turėjo atnaujinti savo minivenus 2010 metams, bet planas buvo atšauktas. Miniveną pakeis didėlis visureigis.
Alfio Basile

**Alfio Rubén Basile** (**Coco**; g. 1943 m. lapkričio 1 d. Bahija Blankoje) – buvęs Argentinos futbolininkas ir nacionalinės rinktinės treneris.

Basile futbolininko karjerą pradėjo nedideliame *Bella Vista* klube. Nuo 1964 m. iki 1970 m. rungtyviavo Aveljanedos Racing Club, vėliau perėjo į Huracán, su kuriuo 1973 m. laimėjo *Metropolitano* taurę. Po dvejų metų Basile pasitraukė iš aktyvaus futbolo.

Netrukus po išėjimo Basile pradėjo trenerio karjerą. Treniravo keletą Argentinos klubų: Rosario Central, Racing Club, Huracán ir Vélez Sársfield, taip pat Urugvajaus Nacional, bei Ispanijos Atlético Madrid.

1990 m. Alfio Basile tapo Argentinos nacionalinės rinktinės treneriu. Su komanda jis laimėjo 2 aukso medalius Copa América turnyruose. 1991 m. išrinktas Pietų Amerikos metų treneriu. Jo vedama komanda įveikė kvalifikaciją į 1994 m. pasaulio čempionatą. Tačiau pačiame čempionate, nors ir sudėtyje turint Diegą Maradoną, Basile komanda pasiekė tik aštuntfinalį, kuriame pralaimėjo Rumunijai.

Po ne itin sėkmingo čempionato treneris atsistatydino iš rinktinės ir toliau tęsė karjerą Lotynų Amerikos futbolo klubuose. Treniravo San Lorenzo de Almagro, América, Colón de Santa Fe. 2005 m. liepą pradėjo treniruoti Boca Juniors klubą. Su juo laimėjo Copa Sudamericana 2005 ir Argentinos Primera diviziono *[[apertura]]* turnyrą. 2006 m. liepą Basilei vėl pasiūlyta tapti rinktinės treneriu atsistatydinus Chosė Pekermanui.

Alfio Basile vadovaujama rinktinė 2007 m. Copa America čempionate užėmė 2 vietą, finale nusileidusi Brazilijai.

## Išnašos

## Nuorodos
*
Audioslave

**„Audioslave“** – roko grupė iš Kalifornijos, JAV. Grupę sudaro Chris Cornell – vokalas (buvęs „Soundgarden“ narys) ir buvę „Rage Against the Machine“ nariai – Tom Morello – gitara, Tim Commerford – bosinė gitara ir Brad Wilk – būgnai. Kaip ir „Rage Against the Machine“, grupė didžiuojasi, kad nenaudoja jokių dirbtinių garsų (kaip klavišiniai, sintezatorius ar pan.), tik vokalas, gitara, bosinė gitara ir būgnai.

## Istorija
Grupė susikūrė 2001 metais, kai „Rage Against the Machine“ paliko vokalistas Zack de la Rocha. Likę trys nariai planavo tęsti karjerą kartu pasivadinę „Rage“. Vėliau prie grupės, vieno prodiuserio pasiūlymu, prisijungė vokalistas Chris Cornell. Galiausiai, 2002 metais, grupė pavadina „Audioslave“. Tais pačiais metais jie išleido debiutinį albumą.

2005 m. gegužės 24 d. išleido antrąjį albumą pavadintą „Out of Exile“. Iškart po albumo pasirodymo grupė koncertavo Kuboje. „Audioslave“ tapo pirmąja Amerikos roko grupe nemokamai koncertavusia Kuboje, prieš 70 000 žmonių minią.

Grupė laiko veltui neleido ir 2006 m. išleido trečiąjį albumą „Revelations“. „Audioslave“ atsisakė koncertuoti su naujuoju albumu, nes Chris Cornell ir Tom Morello įrašinėja solinius albumus. Be to, neseniai paskelbta, kad „Rage Against the Machine“ susivienija vienam koncertui dėl „Coachella Festival“.

2007 m. vasario 15 d. Chris Cornell pareiškė pasitraukiantis iš grupės, jis sakė: „Dėl neišsprendžiamų asmeninių konfliktų ir muzikinių skirtumų aš visam laikui palieku grupę Audioslave“. Taip pat palinkėjo likusiems grupės nariams sėkmės. Likę nariai planuoja susivienyti su Zack de la Rocha ir atkurti „Rage Against the Machine“.

## Diskografija

Image:Audioslave - Audioslave.jpg|***1. [[Audioslave (albumas)|Audioslave]]***(2002)Epic
Image:Audioslave - Out of Exile.jpg|***2. [[Out of Exile]]*** (2005)Epic
Image:Revelations albumas.jpg|***3. [[Revelations]]*** (2006)Epic


## Nuorodos
*
Chevrolet Tahoe

**[[Chevrolet]] Tahoe** ir **[[GMC]] Yukon** yra dideli General Motors visureigiai. Tahoe ir Yukon pakeitė Chevrolet Blazer ir GMC Jimmy. 1998 metais prie Yukon modelių linija papildyta prabangia Denali versija.

Jungtinėse Amerikos Valstijose Tahoe yra populiari alternatyva Ford Crown Victoria policijos automobiliui ypač kaimo vietovėse.
Smalkinis tvertikas

**Smalkinis tvertikas** (*Erysimum cheiranthoides*) – bastutinių (*Brassicaceae*) šeimos tvertikų (*Erysimum*) genties augalas.

Žiedynas − kekė, jos viršūnė skleidžiantis žiedams tanki, plokščia, vėliau smarkiai praretėja. Žiedkočiai gana ilgi. Taurėlapiai statūs, žali, apaugę šakotais, žvaigždiškais plaukeliais. Vainiklapiai 2 kartus ilgesni už taurelės lapelius, geltoni, pliki; nageliai siauri, atbraila paplatėjusi. Vaisius − linijiška, keturbriaunė, kiek suplota ankštara; jos snapelis trumpas, gysla viena, pertvara stora, apaugusi žvaigždiškais plaukeliais. Vaiskočiai iki 1 cm ilgio, statmeni stiebui. Stiebas status. Lapai pražanginiai, lancetiški, smailiaviršūniai, pagrindas susiaurėjęs, apatiniai su koteliais, aukščiau bekočiai, lapų kraštai kiek dantyti. Vienmetis arba žiemojantis augalas, apaugęs dvišakiais ir žvaigždiškais šakotais plaukeliais.

Auga laukuose, dirvonuose, daržuose, pakelėse, paupiuose, palei geležinkelius, griuvėsiuose. Mėgsta purius, birius, drėgnokus smėlio dirvožemius.

Žieduose yra nektaro, jie lankomi vabzdžių. Augalas turi gydančių medžiagų. Didesnis žolės kiekis pakenkia arkliams ir galvijams. Sėklose esti iki 42 % riebalinių aliejų, tinkamų muilo, pokosto, elektroizoliacinio lako gamyboje.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 34 psl.
DVD+R

**DVD+R** – įrašomas optinis diskas, talpinantis iki 4,7 GB informacijos. Formatą sukūrė korporacijų koalicija dar žinoma kaip DVD+RW aljansas. Kadangi DVD+R formatas konkuruoja su DVD-R formatu (kurį sukūrė DVD forumas), tai DVD forumas jo nepatvirtino. DVD forumas teigia, kad DVD+R nėra oficialus DVD formatas.

2003 m spalio mėn buvo pademonstruota dviejų sluoksnių įrašymo technologija naudojant DVD+R diską, tai beveik padvigubino disko talpą iki 8,5 GB. Komerciniuose įrenginiuose ši technologija pradėta naudoti nuo 2004 metų vidurio (žr.: DVD+R DL).

Priešingai nei DVD+RW diskai, DVD+R diskai gali būti įrašyti tik vieną kartą. Todėl jie naudojami nesikeičiančių duomenų saugojimui, video ar audio medžiagai archyvuoti. Tai gali šiek tiek klaidinti, nes DVD+RW aljanso logotipe yra stilizuotas „RW“ simbolis. Todėl DVD+R diskai gali būti su RW logotipu.

DVD+R formatas skiriasi nuo DVD-R. Optiniai įrenginiai, kurie palaiko abu formatus, dažniausiai žymimi „DVD±RW“, jie labai populiarūs, nes įrašomiems DVD diskams vieningo standarto dar nėra. Techniniu požiūriu DVD+R skiriasi nuo DVD-R, tačiau dauguma vartotojų skirtumo nepajunta. Vienas iš skirtumų, tai ADIP sistema, kurios dėka sekimas bei greičio valdymas yra ne toks jautrus interferencijai ir klaidoms nei LPP sistema naudojama DVD-R. Todėl ADIP sistema yra tikslesnė esant didesniems greičiams. Taip pat DVD+R(W) turi geresnę klaidų apdorojimo sistemą nei DVD-R(W), kas leidžia tikslesnį duomenų įrašymą nepriklausomai nuo disko kokybės.

Nuo 2006 metų paplito abiejų formatų diskai, nes paplito įrenginiai suderinami su DVD+R ir DVD-R formatais. Tačiau DVD-R formatas naudojamas nuo 1998 metų (5 metais anksčiau nei DVD+R), todėl vis dar naudojami įrenginiai suderinami tik su DVD-R formatu. Todėl ruošiant medžiagą platinimui, dėl geresnio suderinamumo pageidautinas DVD-R formatas.

## Nuorodos
* DVD+RW aljansas
Ajun el Atrusas

**Ajun el Atrusas** (, ) – miestas pietinėje Mauritanijoje, Hodh El Gharbi regiono centras. Netoli miesto yra oro uostas. Svarbus regiono prekybinis centras.

2007 Dakaro ralio punktas.

## Šaltiniai
Jurijus Smoriginas

**Jurijus Smoriginas** (g. 1955 m. rugpjūčio 26 d. Kaune) – lietuvių choreografas, baleto šokėjas, „Vilniaus baleto” meno vadovas.

## Biografija

1974 m. baigė M. K. Čiurlionio meno mokyklos choreografijos skyrių, iki 1994 m. šoko Lietuvos valstybiniame operos ir baleto teatre. 1987 m. baigė Peterburgo muzikos akademijos baleto režisūros skyrių.

2006 m. Lietuvos televizijos laidos „Lietuvos šokių dešimtukas“ vertinimo komisijos pirmininkas.
2009 m. TV3 televizijos laidos „Šok su manimi“ vertinimo komisijos pirmininkas.

## Vaidmenys
* Girdvainis, „Baltaragio malūnas“,
* Silvijus (1978 m., M. Čulakio „Dviejų ponų tarnas“),
* „Mirtis“ (1980 m., Anatolijaus Šenderovo „Mergaitė ir mirtis“),
* Medžė (1983 m., H. Liovenskjoldo „Silfidė“).

## Apdovanojimai
* Nominantas Geriausio choreografo kategorijoje už choreografiją programai „Per du amžius“ (Choreografinių projektų teatras „Vilniaus baletas“), 2005–2006 m. sezono kūrėjų „Auksinio scenos kryžiaus“ apdovanojimai, Kultūros ministerija.

## Nuorodos
* Biografija
Agripina Vaganova

**Agripina Jakovlevna Vaganova** (, 1879 m. birželio 6 d. – 1951 m. lapkričio 5 d.) – rusų baleto šokėja, choreografė.

1889 m. A. Vaganova pradėjo mokytis Imperatoriškojoje baleto mokykloje Sankt Peterburge (dabar A. Vaganovos baleto akademiją). 1915 m. tapo Sankt Peterburgo Marijos teatro balerina.

## Nuorodos
* peoples.ru: biografija
Prancūzijos Polinezijos geografija

**Prancūzijos Polineziją** sudaro penki archipelagai Ramiojo vandenyno pietuose, Okeanijoje, maždaug pusiaukelėje tarp Amerikos ir Australijos.

**Plotas:**
* Bendras: 4167 km² (118 salų ir atolų)
* Sausuma: 3660 km²
* Vanduo: 507 km²

**Sausumos sienos:**
* 0 km
**Pakrantė:**
* 2525 km

* Jūros ekonominė zona: 200 nm
* Teritoriniai vandenys: 12 nm

**Klimatas:**
* Tropinis, jūrinis

**Sausuma:**
* Raižytos kalnuotos salos ir žemos salos su rifais

**Sausumos ekstremumai:**
* Žemiausias taškas: Ramusis vandenynas, 0 m
* Aukščiausias taškas: Orohena, 2241 m

**Ištekliai:**
* Gintaras, žuvis, kobaltas, perlai

**Žemės naudojimas:**
* Ariama žemė: 1 %
* Nuolat užsėta: 6 %
* Nuolatinės ganyklos: 5 %
* Miškai ir miškingos vietovės: 31 %
* Kita: 57 % (1993 m.)

**Drėkinama žemė:**
* 0 km²

**Gamtos stichijos:**
* Dažnos cikloninės audros sausio mėn.

**Geografija:**
* Sudaro penki archipelagai; Prancūzų Polinezijos Makatea yra viena iš didžiausių fosfatinių uolienų salų Ramiajame vandenyne – kitos yra Banaba Kiribatyje ir Nauru.
Oldsmobile 88

**Oldsmobile 88** (arba *Eighty-Eight*) buvo didelės klasės automobilis, kurį nuo 1949 iki 1999 metų gamino koncerno General Motors dukterinė markė Oldsmobile. Tarp 1950 ir 1974 metų *88* buvo geriausiai parduodamas markės automobilis. Automobilis taip pat buvo markės prestižo lyderis, ypač ankstyvaisiais (1949-1951) gamybos metais, kai būdamas palyginus mažas ir lengvas automobilis, turėjo galingą V8 variklį pritaikytą prabangesniems, bei didesniems Oldsmobile 98 automobiliams. Per savo gamybos laiką automobilis buvo parduodamas *Delmont, Delta, Dynamic, Fiesta, Jetstar, Starfire, Super, Holiday, L/S, LSS, Celebrity,* ir *Royale* versijomis.
Kristalografija

** Kristalografija** – mokslas, tiriantis kristalų ar kristalinės būsenos medžiagų susidarymą, išorinę formą, vidinę sandarą, savybes. Šiuolaikinė kristalografija nagrinėja atomų išsidėstymo kietame kūne dėsningumus.

Iš pradžių kristalografija buvo naudojama kristalų aprašymams, t. y. nagrinėjo kristalų geometrines savybes, simetrijos principus, matavo ašių kampus. Dabar naudojami Rentgeno spinduliai, taip pat elektroninė ir neutroninė spinduliuotė. Šių bangų pagalba nustatoma kristalų vidinė struktūra.

## Pagrindinės sąvokos
1837 m. vokiečių mokslininkas I. Hesselis matematiniu būdu įrodė kad kristaluose egzistuoja 32 simetrijos klasės. Simetrijos nustatymui buvo naudojamos šios hierarchinės priklausomybės:
* 3 Simetrijos kategorijos
** 7 Singonijos
*** 32 Simetrijos klasės
**** 230 Erdvės grupių
Kategorijos, Singonijos ir 32 simetrijos rūšys, jų klasifikacija pavaizduota lentelėje:

## Literatūra
* 

## Šaltiniai
Baotou

**Baotou** (kin.: 包头, pinyin: *Bāotóu*) – miestas šiaurės Kinijoje, Vidinės Mongolijos regione, prie Hvanghės upės. 1,28 mln. gyventojų (2005). Didelis transporto mazgas, viena svarbiausių Kinijos metalurgijos bazių. Išvystyta mašinų gamybos, tekstilės pramonė, akmens anglies gavyba.
Čingdao

**Čingdao** (kin.: 青岛, pinyin: *Qīngdǎo*) – miestas rytinėje Kinijoje, Šandongo provincijoje ir pusiasalio pietinėje dalyje, prie įlankos Geltonojoje jūroje. 1,64 mln. gyventojų (2005). Didelis uostas, tekstilės pramonės centras. Išvystyta maisto, chemijos, mašinų pramonė, žuvininkystė.

Miestas yra svarbus jūrinis kurortas, čia yra okeanografijos mokslinių tyrimų institutas, jūrų muziejus.

## Pavadinimo kilmė
Kinų kalba miesto vardas reiškia „Žalioji sala“.

## Sportas
* Qingdao West Coast FC – futbolo klubas;
* Qingdao Huanghai FC – futbolo klubas;
* Qingdao Guoxin stadionas, talpantis 45 tūkst. žiūrovų.

## Išnašos

## Nuorodos
*
Čangčunas

**Čangčunas** (kin. 长春, pinyin: *Chángchūn*) – miestas Kinijos šiaurės rytuose, Dzilinas provincijos adm. centras. 3,58 mln. gyventojų (2007). Išvystyta mašinų, chemijos, medžio apdirbimo, maisto, tekstilės pramonė. Amatai.

Mieste yra mokslų akademijos filialas, universitetas.

## Istorija

Čangčunas įsikūrė XIX a. pradžioje. Pastačius Rytų Kinijos geležinkelį (1897–1903 m.) tapo svarbiu prekybos ir susisiekimo centru. XX a. pradžioje vadinosi *Xīnjīng*, japonų okupacijos metu *Shinkyō*. 2007 m. čia vyko Azijos žiemos žaidynės.
Miuncheno susitarimas

**Miuncheno susitarimas** (, ) arba **Miuncheno suokalbis** – Didžiosios Britanijos, Prancūzijos, Vokietijos ir Italijos susitarimas, pasirašytas 1938 m. rugsėjo 30 d. Miunchene. Jis numatė, kad Čekoslovakija iki spalio 10 d. turi perduoti Vokietijai Sudetų kraštą ir su Austrija besiribojančius rajonus, kuriuose vokiečiai sudarė mažumą.

Miuncheno susitarimo dalyviai garantavo naujų Čekoslovakijos sienų saugumą agresijos atveju. Sutartį pasirašė vyriausybių vadovai Nevilis Čemberlenas, Eduaras Daladjė, Adolfas Hitleris ir Benitas Musolinis.

1938 m. rugsėjo 30 d. Čekoslovakijos vyriausybė be Nacionalinio susirinkimo sutikimo Miuncheno sutarties sąlygas priėmė.

1973 m. gruodžio 11 d. Čekoslovakijos ir VFR sutartimi Miuncheno sutartis pripažinta negaliojančia.

## Šaltiniai

## Nuorodos

* Miuncheno susitarimas 
* Čekoslovakijos krizė 1938 m.
Juan Sebastián Verón

**Chuanas Sebastianas Veronas** (*Juan Sebastián Verón*; g. 1975 m. kovo 9 d.) – garsus Argentinos futbolininkas, baigęs karjerą Argentinos Estudiantes de La Plata klube. Ilgametis rinktinės žaidėjas. Italijos pilietis.

Chuano Verono tėvas – puolėjas Juan Ramón Verón. Veronas futbolininko karjerą pradėjo *Estudiantes* jaunimo komondoje, o netrukus pakviestas ir į profesionalų klubą. 1996 m. buvo pakviestas į Boca Juniors. Netrukus Veronas debiutavo rinktinėje, varžybose prieš Lenkijos rinktinę. Netrukus pastebėtas trenerio Sven-Göran Eriksson ir pakviestas žaisti į italų Sampdoria klubą. 1998 m. perėjo į Parma, su kuria laimėjo UEFA taurę, o po metu jau su S.S. Lazio – Italijos Serie A. 2001 m. Veronas už 28,1 mln. svarų parduotas Manchester United klubui. 2003 m. perėjo į Londono Chelsea, tačiau Veronas neįsitvirtino klubo sudėtyje, ir buvo paskolintas Milano Interui. Čia futbolininkas nebesužibėjo ir 2006 m. grįžo į gimtąjį *Estudiantes* klubą.

Su nacionaline rinktine Veronas dalyvavo 1998, 2002 ir 2010 m. pasaulio futbolo čempionatuose.

2004 m. įtraukas į geriausių šimtmečio futbolininkų sąrašą.

Ant dešiniosios Verono rankos ištatiuruotas Če Gevara.

## Laimėjimai
;Vietiniai
* **Argentinos B divizionas** : 1995
* **[[Coppa Italia|Italijos taurė]]** : 1999, 2000, 2005, 2006
* **[[Serie A|Italijos Serie A]]** : 2000, 2006
* **[[Italijos Supertaurė]]** : 2000, 2005
* **[[FA Premier League|Anglijos Premier lyga]]** : 2003
* **[[Primera División (Argentina)|Argentinos Primera divizionas]]**: Apertura 2006
;Europos
* **[[UEFA taurė]]** : 1999
* **[[Europos Supertaurė]]** : 1999
;Asmeniniai
* **[[Pietų Amerikos metų futbolininkas]]** : 2008, 2009

## Dalyvavimas čempionatuose

|}

## Išnašos

## Nuorodos
*
Oldsmobile 98

**Oldsmobile 98** buvo „Didelių automobilių“ klasės automobilis, kurį gamino Oldsmobile. Pavadinimas pirmą kartą pasirodė 1941 metais ir gyvavo iki 1996 metų, kol jį pakeitė Aurora, tuo tarpu kai žemesnių numerių modeliai tokie kaip 66 ir 76 1949 metais buvo pakeisti į 88.
Chevrolet Spectrum

**[[Chevrolet]] Spectrum** arba **[[Geo]] Spectrum** buvo subkompaktinės klasės automobilis, kuris buvo gaminamas nuo 1985 iki 1989 metų. Spectrum 1990 metais buvo pakeista į Geo Metro. Kanadoje automobilis buvo pardavinėjamas kaip **[[Pontiac]] Sunburst**.
Chevrolet Metro

**[[Chevrolet]] Metro** arba **[[Geo]] Metro** buvo pradėtas gaminti 1989 metais. Automobilis buvo perdaryta Suzuki Cultus versija, 1989 metais pakeitusi Chevrolet Sprint hečbeką, kuris buvo keliais centimetrais trumpesnis už Metro. Automobilio gamyba buvo sustabdyta 2001 metais.
Chevrolet Sprint

**Chevrolet Sprint** buvo perdaryta Suzuki Swift versija, parduodama JAV ir Kanadoje. JAV automobilis buvo pardavinėjamas nuo 1985 iki 1988 metų, o Kanadoje nuo 1985 iki 1991 metų. Sprint naudojo 1,0 l I3 variklį.
Rodolfo Arruabarrena

**Rodolfas Aruabarena** (*Rodolfo Martín Arruabarrena*; g. 1975 m. liepos 20 d.) – karjerą baigęs Argentinos futbolininkas. Gynėjas. Buvęs Argentinos futbolo rinktinės žaidėjas.

Turi dvigubą Ispanijos ir Argentinos pilietybę.

Didžiąją karjeros dalį praleido Buenos Airių Boca Juniors. Su šiuo klubu jis laimėjo Argentinos Primera diviziono *[[Apertura]]* ir *[[Clausura]]*, Libertadores taurę. 2000 m. vasarą persikėlė į Ispaniją. Čia su Villarreal 2003 m. ir 2004 m. laimėjo UEFA Intertoto taurę.

## Išnašos

## Nuorodos
*
Gabriel Batistuta

**Gabrielis Omaras Batistuta** (*Gabriel Omar Batistuta*; g. 1969 m. vasario 1 d.) – vienas garsiausių visų laikų Argentinos futbolininkų, puolėjas.

## Karjera

Didžiąją karjeros dalį praleido Italijoje, kur pasižymėjo įmušamų įvarčių gausa.

## Rinktinė
Jam priklauso įmuštų įvarčių rekordas Argentinos rinktinėje (56).

Batistuta su rinktine dalyvavo net 3 pasaulio futbolo čempionatuose: 1994, 1998 ir 2002 m.

## Laimėjimai
* Italijos Serie A (su A.S. Roma) 2000-2001.
* Italijos Supertaurė (su ACF Fiorentina) 1996, (su A.S. Roma) 2001
* Argentinos metų futbolininkas 1998.
* Italijos taurė (su ACF Fiorentina) 1995–1996.
* Italijos Serie B (su ACF Fiorentina) 1993–1994.
* Serie A rezultatyviausias žaidėjas, 26 įvarčiai (su Fiorentina) 1994–1995
* Copa América (su Argentina) 1991, 1993
* Copa América rezultatyviausias žaidėjas, 6 įvarčiai (su Argentina) 1991
* Kataro lygos rezultatyviausias žaidėjas, 24 įvarčiai (su Al Arabi)

## Dalyvavimas čempionatuose

|}

## Išnašos

## Nuorodos
* 
* Oficiali svetainė
Chevrolet Brookwood

**Chevrolet Brookwood** buvo automobilis kurį Chevrolet gamino nuo 1958 iki 1961 ir nuo 1969 iki 1972 metų. Brookwood buvo siūlomas kaip 4-durų ir 2-durų universalas.
Kompaktinis automobilis

**Kompaktinių automobilių klasė** () – automobilių klasė pagal Šiaurės Amerikoje naudojamą skirstymą. Kompaktinis automobilis yra didesnis nei subkompaktinės klasės, bet mažesnė nei vidutinės klasės automobilis. Kompaktinių automobilių ratų bazė dažniausiai yra ne trumpesnė nei 2,54 m ir ne ilgesnė nei 2,67 m. XX a. 7 dešimtmetyje kompaktinė klasė buvo pati mažiausia, tačiau 8 dešimtmetyje gamintojai pristatė dar mažesnius automobilius tokius kaip: AMC Gremlin, Chevrolet Vega ir Ford Pinto.
Kajesas

**Kajesas** (, bambar. *Kayi*, soni. *Xaayi*) – miestas vakarų Malyje, Senegalo upės pakrantėje, apie 200 km į šiaurės vakarus nuo Bamako. Regiono administracinis centras.

Kajesas – svarbus transporto ir prekybos mazgas. Per miestą eina Dakaro–Nigerio geležinkelis. Šalia miesto yra tarptautinis oro uostas, upių uostas. Žemės ūkio žaliavų (javų, žemės riešutų ir kt.) perdirbimas ir prekyba. Apylinkėse aukso ir geležies gavyba. Netoli Kajeso yra 1855 m. pastatytas prancūzų Medino fortas.

Miesto pavadinimas soninkų kalba reiškia „drėgną, užliejamą vietą“. Kajesas – viena karščiausių, tankiai gyvenamų pasaulio vietų. Vidutinė dienos temperatūra – 35 °C, tačiau balandžio – gegužės mėnesiais viršija 40 °C.

## Istorija
Kajesas 1892 m. tapo Prancūzų Sudano sostine. 1899 m. naujai suformuotos Aukštutinio Senegalo-Nigerio kolonijos sostinė iš Kajeso perkelta į Bamaką.

## Šaltiniai
Dyskobolia Grodzisk Wielkopolski SSA

**Grodzisko „Dyskobolia“** – Lenkijos futbolo klubas iš Didžiosios Lenkijos Grodzisko.

## Istorija
Klubo ištakos siekia 1922 m. Iki 2007–2008 m. sezono komanda žaidė aukščiausioje Lenkijos lygoje. 

2008 m. po susijungimo su Varšuvos „Polonia“ komandos vietą aukščiausioje lygoje perėmė „Polonia“.

Naujojo Grodzisko „Dyskobolia“ klubo ekipa žaidė IV pakopoje. 2015 m. paskelbta apie bankrotą.

## Pasiekimai

* Šaltiniai: RSSSF duomenų bazė.

## Sezonai
### [[UEFA]] varžybos

 

|}

## Išnašos

## Nuorodos
* RSSSF duomenų bazė (čempionai ir sezonai)
* RSSSF duomenų bazė (taurės finalai)
Driekusis serbentas

**Driekusis serbentas** (*Ribes procumbens*) – agrastinių (*Grossulariaceae*) šeimos augalas. Plačiai paplitęs Sibire. Rūšis ištverminga žiemą, uogos didelės ir kokybiškos, plačiai naudojamas selekcijoje.
Aldaninis serbentas

**Aldaninis serbentas** (*Ribes dikuscha*) – agrastinių (*Grossulariaceae*) šeimos augalas.

Savaime auga Rytų Sibiro šiaurinėje dalyje ir Rusijos Tolimuosiuose Rytuose, upių pakrantėse. Ši rūšis ištverminga žiemą, atspari šalčiams bei žiedų pilnavidurei. Savidulkė, besiskirianti apvaliomios, melsvai juodomis uogomis su vaškiniu apnašu. Plačiai naudojama juodųjų serbentų selekcijoje.

## Veislės
Pirmosios ir šios rūšies veislės:
* Primorskij čempion,
* Golubka.
Achenas

**Achenas** – miestas Vokietijos vakaruose, Šiaurės Reino-Vestfalijos žemėje, Belgijos ir Nyderlandų pasienyje. Išvystyta elektrotechnikos (elektros variklių, kineskopų, kaitinamųjų lempų gamyba), maisto (yra šokolado fabrikas), tekstilės, chemijos (daugiausia gumos), stiklo pramonė; taip pat metalo apdirbimas, mašinų (staklių, vagonų) gamyba. Prie Acheno kasamos akmens ir rusvosios anglys. Kasmet mieste vyksta tarptautinės jojimo varžybos. Yra meno, spaudos muziejai, aukštoji technikos mokykla (universitetas; veikia nuo 1980 m.), aukštoji muzikos mokykla.

## Architektūra

Mieste yra VIII–IX amžiaus katedra (Pasaulio paveldo paminklas) su vėlyvojo bizantiškojo stiliaus aštuonkampe koplyčia (statyta nuo 793 m. iki ~800 m., statytojas Odas Mecietis ()) ir gotikiniu choru; gotikinė rotušė (pastatyta ~1376 m., 1902 m. perstatyta) su restauruotomis imperatorių salėmis; XV–XVI amžiaus Šv. Pauliaus ir Šv. Mikalojaus bažnyčios (per II pasaulinį karą apgriautos, vėliau restauruotos) bei miesto įtvirtinimų fragmentai.

## Istorija

***Akvisgranas*** – nuo I amžiaus pr. m. e. keltų ir romėnų gyvenamas gydomųjų versmių kurortas. 470 m. nukariautas frankų. Nuo 788 m. ar 789 m. Karolio Didžiojo rezidencija; Karolingų kultūros centras. Nuo 936 m. iki 1531 m. Achene karūnuota dauguma Vokietijos karalių. 1165 m. ir 1215 m. gavo miesto teises. Nuo 1250 m. – laisvasis imperijos miestas. Perkėlus imperatorių karūnaciją į Frankfurtą, po religinių karų ir 1656 m. gaisro Achenas nyko. Naujaisiais laikais daugelio taikos konferencijų (1668 m. po Devoliucinio karo, 1748 m. po Austrijos įpėdinystės karo), kitų tarptautinių susitikimų vieta. 1792 m. miestas užimtas prancūzų, 1815 m. perduotas Prūsijai. Per II pasaulinį karą labai sugriautas; iki 1966 m. atstatytas.

## Sportas
* TSV Alemannia Aachen (futbolas)

## Nuorodos
* www.aachen.de (vokiečių k.)
Chevrolet Biscayne

**Chevrolet Biscayne** buvo automobilis kurį gamino Chevrolet nuo 1958 iki 1972 metų. Biscayne buvo pats pigiausias iš didelės klasės Chevrolet automobilių (Chevrolet Delray, Chevrolet Bel Air, Chevrolet Impala ir Chevrolet Caprice). Kanadoje automobilis buvo gaminamas iki 1975 metų.
Šaudykla (filmas)

**Šaudykla** (, taip pat žinoma kaip *Pool Hall Prophets*) – 2005 m. JAV kriminalinis filmas. Filmas pasakoja apie sukčius, kurie užsidirba lošdami biliardą iš pinigų.

## Aktoriai
:*Aktorius – vaidmuo*
*Freddie Prinze – Jericho Hudson
*Ving Rhames – Cue Ball Carl
*Roselyn Sanchez – Jezebel Black
*Daniel Newman – Easy
*Callum Keith Rennie – Michael Mortensen
*Devon Sawa – Paul the Pawn
*Angus Macfadyen – Tenderloin Tony
*Robert Pralgo – Jericho's Brother
*Jon Thomas – Mad Boy
Šilumnešis

**Šilumnešis** – skystis arba dujos, naudojamas šilumai pernešti iš karštesnės vietos į šaltesnę. Pernešimo metu kai kurie skysti šilumnešiai gali keisti agregatinę būseną (skysčiai virsti dujomis ir atvirkščiai).

Šilumnešiai naudojami:
* centrinio šildymo sistemose
* šaldytuvuose
* kondicionieriuose
* aušinimo sistemose
* alyviniuose šildytuvuose
* branduoliniuose reaktoriuose
* aukštos įtampos transformatoriuose

Šilumnešiai būna:
* skysti – vanduo, mineralinės alyvos, metalų lydalai (su žema lydymosi temperatūra – alavas, švinas, natris, kalis) ir kt.
* dujiniai – vandens garai, oras, azotas ir kt.

## Šilumokaičių skirstymas pagal šilumnešių tekėjimo kryptį
* pasroviniai šilumokaičiai – šilumokaičiai, kuriuose karštas ir šaltas šilumnešiai vamzdžiais teka viena kryptimi.
* priešsroviniai šilumokaičiai – šilumnešiai teka lygiagrečiai, bet priešingomis kryptimis.
* skersasroviniai šilumokaičiai – šilumnešiai teka skersai vienas kito atžvilgiu.
Šilumos tiekimo sistema

**Šilumos tiekimo [[sistema]]** – šilumos šaltinių, tiekimo ir vartojimo įrenginių, sujungtų bendru šilumos tinklu, visuma. Jų tipai yra:
* priklausomoji sistema – termofikacinis vanduo iš šilumos tiekimo tinklų per šilumos mazgą patenka tiesiogiai į vartotojų šildymo ir vėdinimo sistemas;
* nepriklausomoji sistema – termofikacinio vandens šiluma perduodama vartotojų šildymo, vėdinimo ir kitose sistemose cirkuliuojančiam šilumnešiui specialiai įrengtuose šilumokaičiuose;
* atviroji šilumos tiekimo sistema – joje dalis termofikacinio vandens iš šilumos tiekimo tinklų tiesiogiai vartojama kaip karštas vanduo buitinėms reikmėms ir į šilumos šaltinį negrąžinama;
* uždaroji šilumos tiekimo sistema – joje visas termofikacinis vanduo, išskyrus nuotėkį šilumos tiekimo tinkluose, per šilumos punktą atidavęs šilumą vartotojų sistemose, grąžinamas į šilumos šaltinį.
Vamzdynas

**Vamzdynas** – slėginė sistema, sudaryta iš vamzdžių ir papildomų įrengimų, skirta takioms medžiagoms gabenti.
Taip pat *vamzdynais* vadina ir nuotekų surinkimo ir nukreipimo vamzdžių sistemas, kurios paprastai nebūna slėginės.

Vamzdynų tipai:
* Vandentiekis
* Naftotiekis
* Dujotiekis
* Vandeninės centrinio šildymo sistemos
* Medicininių dujų (anestezinių dujų ir deguonies) vamzdynai ligoninėse

Vamzdyno sistemos sudedamosios dalys sujungiamos viena su kita, kad sudarytų slėginę sistemą. Vamzdynui visų pirma priskiriami vamzdžiai ar jų sistema, siurblių – kompresorių vamzdžiai, armatūra, kompensacinės jungtys, lankstieji vamzdžiai arba, kai būtina, kitos slėginių įrenginių dalys. Iš vamzdžių sudaryti šilumokaičiai, skirti orui šaldyti ar šildyti, yra laikomi vamzdynu.
Ūdrai

:: *Apie kaimą Naujamiesčio seniūnijoje žr. [[Ūdrai (Naujamiestis)]]*.

**Ūdrai** – kaimas Panevėžio rajono savivaldybėje, dešiniajame Nevėžio krante (prie Svirnupio žiočių). Išlikęs Ūdrų dvaras.

## Gyventojai

## Šaltiniai
Barinė

**Barinė** – kaimas Panevėžio rajono savivaldybėje, prie kelio , Nevėžio kairiajame krante. Rytuose prieina Daniliškio miškas. Kaime aptiktas Barinės kapinynas, kuriame X–XV a. buvo laidojami mirusieji su žirgų aukomis.

## Istorija
XIX a. pab. kaimas pateko į Krekenavos valsčių.

## Gyventojai

## Šaltiniai
Ustronė

**Ustrone** vadinamos gyvenvietės:

* Anykščių rajone:
** Ustronė I;
** Ustronė II;
* dvaras Jundeliškėse, Birštono savivaldybėje;
* Kėdainių rajone;
* Kelmės rajone;
* Panevėžio rajone:
** Krekenavos seniūnijoje;
** Vadoklių seniūnijoje;
* Prienų rajone;
* Širvintų rajone;
* Vilniaus mieste;
* Ustroniai, buvęs kaimas Zarasų rajone.
Ustronė (Krekenava)

**Ustronė** – kaimas Panevėžio rajono savivaldybėje, 8 km į šiaurę nuo Krekenavos, dešiniajame Nevėžio krante. Prateka Vadaktis. Ustronės sodyboje išlikęs architektūros ir istorijos paminklas – unikalios konstrukcijos XIX a. pabaigos svirnas, jame įkurtas Juozo Tumo-Vaižganto ir knygnešių muziejus.

## Gyventojai

## Galerija

Ustrones_svirnas.jpg|Ustronės svirnas
Ustronė1.jpg|Ustronės svirnas
Ustronė2.jpg|Ustronės svirnas
Vadaktis1.jpg|Vadaktis greta muziejaus


## Šaltiniai
Stultiškiai

**Stultiškiai** – kaimas Panevėžio rajono savivaldybėje, šalia kelio Upytė–Ramygala. Išlikęs vėjo malūnas, pastatytas 1880 m. Dabar jame įrengta linų muziejaus ekspozicija (linininkystės muziejus). Šiauriniu kaimo pakraščiu prateka Deičiupis, rytuose matosi Gėlainių miškas.

## Gyventojai

Kaime gimė dailininkas, tapytojas Jonas Dailidėnas (1953–2024).

## Šaltiniai
Čiūrai

**Čiūrai** (arba ***Zaosė***) – kaimas Panevėžio rajono savivaldybėje, 6,5 km į vakarus nuo Upytės, kairiajame Nevėžio krante (priešais Vadaktėlius). Veikia kaimo turizmo sodybos „Namelis dviem“ ir „Pas Rapolą“.

## Etimologija

Senojo kaimo pavadinimo *Zaosė* kilmei paaiškinti egzistuoja kelios teorijos. Pasak A. Simėno, Panevėžio apskrities Gabrielės Petkevičaitės-Bitės bibliotekos kultūros projektų vadovo, vietovė buvusi bevardė, tad žemės savininkas prieš parduodamas žemę Urbšiams pavadino ją A. Mickevičiaus gimtinės vardu. Kitas paaiškinimas – pavadinimas kilo nuo galimai buvusio pavadinimo *Užuosė*, kuris kildinamas nuo žodžių junginio „už uosių“, kadangi kaimą supa miškai. Dabartinis kaimo pavadinimas – asmenvardinis vietovardis.

## Gyventojai

### Žymūs žmonės
* Kaime yra sodyba, kurioje 1905–1907 m. gyveno, o vėliau – lankydavosi Lietuvos Respublikos užsienio reikalų ministras Juozas Urbšys. Minint jo šimtąsias gimimo metines 1996 m. vasario 29 d. čia pastatytas stogastulpis.

## Šaltiniai
Tanzanitas

**Tanzanitas** – silakatų klasės mineralas (kalcio aliuminio silikato hidroksidas (Ca2Al3(SiO4)3(OH)). Dar kitaip vadinamas coisito – gana paplitusio uolienų mineralo – atmaina. Normalioje būsenoje tanzanitas yra rusvos arba pilkos spalvos, tačiau pakaitintas iki 400 °C tampa žydros spalvos. Žydrumas atsiranda dėl įvairių tanzanite esančių priemaišų.

Tanzanitas yra retesnis už deimantus, nes yra randamas tik vienoje pasaulio šalyje – Tanzanijoje (iš ten ir kilo jo pavadinimas). Tanzanitas laikomas penktuoju po „didžiojo ketverto“: deimanto, smaragdo, rubino ir safyro – brangakmeniu. Pirmą karta jis buvo aptiktas 1967 m. Tanzanijos valdžia kiekvienais metais išgauna tanzanito už maždaug $20 milijonų, vėliau išgauti akmenys yra šlifuojami ir parduodami Jungtiniu Amerikos Valstijų rinkoje sudarydami apie $500 milijonų tanzanito rinką.

## Nuorodos
http://www.gemstone.org/gem-by-gem/english/tanzanite.html
Girelė (Ramygala)

**Girelė** – viensėdis Panevėžio rajono savivaldybėje, Krekenavos RP, 2 km į šiaurę nuo kelio Ramygala-Krekenava. Įsikūręs Pašilių miške, prie Liaušės upelio.

## Pašilių stumbrynas

Iki XVI a. stumbrai buvo plačiai paplitę visoje Europoje. Žemdirbystės plėtra, spartus žmonių gausėjimas ir suaktyvėjusi medžioklė išstūmė juos į mažai tinkamus gyventi, nuošalius miškus ir stumbrai pradėjo sparčiai nykti. Paskutinis stumbras laisvėje buvo sumedžiotas 1919 m. Lenkijoje.

Susirūpinus stumbrų išsaugojimu, ties Girele 1969 m. buvo įkurtas Pašilių stumbrynas (kaip veislynas), įrengus 50 ha ploto aptvarus. Tuomet iš Rusijos Prioksko rezervato buvo atvežta stumbrų pora. Dabar dviejuose aptvaruose (50 ha plote) gyvena apie 20 stumbrų. Čia gyvenanti banda pasižymi tuo, kad visi jos nariai yra įrašyti į tarptautinę kilmės knygą ir turi vardus, prasidedančius raidėmis GI – Girinis, Gintaras, Girbaitė ir kt.

Apie 40 žvėrių vaikšto laisvėje, iki 30–40 km nutoldami nuo stumbryno.


Stumbrynas2.jpg
Stumbrynas3.jpg
Stumbrynas4.jpg


## Gyventojai

## Šaltiniai
Čangša

**Čangša** (kin. 长沙, pinyin *Chángshā*) – miestas pietinėje Kinijoje, prie Siandziango upės žiočių; Hunano provincijos adm. centras. 2,07 mln. gyventojų (2005). Išvystyta juodoji metalurgija, mašinų pramonė. Apylinkėse klesti žemės ūkis, auginama daug ryžių.

Mieste yra Hunano provincijos muziejus, Mao Dzedungo muziejus, du valstybiniai ir trys privatūs universitetai.

## Istorija

Čangša – vienas iš senųjų Kinijos miestų. Šioje vietoje būta gyvenvietės dar V amžiuje pr. m. e.
Čengdu

**Čengdu** (kin. 成都, pinyin *Chéngdu*) – miestas vidurio Kinijoje, prie *Jinjiang* upės slėnio; Sičuano provincijos adm. centras. 3,95 mln. gyventojų (2005). Išvystyta mašinų, metalurgijos, chemijos, tekstilės, maisto pramonė, amatai.

Mieste yra universitetas, Uhoudzi šventyklos kompleksas (XVI–XVIII a.), Cinjangungo rūmai („Juodojo ožio rūmai“; XIII a.).

## Istorija

Čengdu įsikūrė IV a. pr. m. e., 221–263 m. buvo Šu karalystės sostinė. Šu dinastijai valdant miestas pavadintas Čengdu (reiškia „tapti sostine“).
Dalianas

**Dalianas** (; arba ***Čingniva, Dalnis, Dairenas, Liuda***) – miestas šiaurės rytų Kinijoje, Liaoningo provincijoje. 2,04 mln. gyventojų (2005 m.). Didelis uostas prie Geltonosios jūros *Dalianwan* įlankos – metinės krovinių apyvarta siekia 50 mln. tonų. Gerai išvystyta laivybos ir mašinų pramonė, chemijos, naftos, tekstilės, maisto pramonė, žuvininkystė.

## Istorija

Miestą įkūrė rusai ( – „tolimasis“) teritorijoje, kurią Rusija laikinai išsinuomojo iš Kinijos pagal 1898 m. konvenciją. 1904–1905 m. karo metu buvo okupavusi Japonija (vadino *Dairen*). Antrojo pasaulinio karo pabaigoje, 1945 m. rugpjūtį čia įžengė Raudonoji armija. Tais pačiais metais TSRS ir Kinija sudarė sutartį, pagal kurią kinai miestą pripažino laisvuoju uostu. Prieplaukos ir aplinkinės patalpos perduotos sovietams 30 metų, tačiau 1950 m. šie objektai vis tiek buvo perduoti kinams be jokio mokesčio.

1984 m. paskelbas atviruoju uostu, 1990 m. įkurta ekonominės ir technologinės plėtros zona, 1992 m. joje – laisvosios prekybos zona.

## Sportas
* Dalian Yingbo FC – futbolo klubas; rungtyniavo Chinese Super League.

## Šaltiniai
Linksmasis Rodžeris

**Linksmasis Rodžeris** () – tradicinis Europos ir Amerikos piratų vėliavos pavadinimas. Paprastai tai – balta kaukolė virš baltų sukryžiuotų kaulų juodame fone, tačiau būdavo daug įvairių variantų. Termino kilmė tiksliai žinoma nėra.

Nors ši laivo vėliava iš karto atskleisdavo laivo identitetą ir įspėdavo potencialias aukas ar prieš piratus kovojančius karinius laivus, ji darydavo labai stiprų psichologinį efektą. Iš anksto pamačius artėjančius piratus, būdavo pakankamai laiko visiškai įsibauginti. Pasitaikydavo, kad laivai piratams būdavo atiduodami be jokios kovos.

Jei numatytas užgrobti laivas visgi kaudavosi, pasak kai kurių šaltinių piratai paprastai nuleisdavo Linksmąjį Rodžerį ir iškeldavo raudoną vėliavą, rodančią, kad jie pasiryžę užimti laivą jėga.

## Šiuolaikinis naudojimas

Britų Karališkojo Laivyno admirolas Arthur Wilson 1901 metais pareiškė, kad povandeniniai laivai yra „negarbinga, nesąžininga ir ne angliška. Visų užimtų povandeninių laivų įgulos turi būti traktuojamos kaip piratai ir pakariamos“ (*Submarines are underhand, unfair and damned un-English. The crews of all submarines captured should be treated as pirates and hanged*). Atsakydamas, jo tautietis Max Horton, povandeninio laivo vadas, nuskandinęs vokiečių kreiserį į uostą grįžo iškėlęs Linksmąjį Rodžerį.

Antrojo pasaulinio karo metais britų ir australų laivynų povandeniniuose laivuose tapo įprasta po priešo laivo nuskandinimo ar kitos sėkmingos karinės misijos iškelti piratų vėliavą. Tik dabar jau ji simbolizavo narsą, o ne buvimą už įstatymo ribų.

Šiuo metu Linksmasis Rodžeris yra britų Karališkojo laivyno povandeninių laivų dalinio oficiali emblema.

JAV povandeninis laivas *HMS Trafalgar * po Veritas operacijos (kova prieš Talibano pajėgas Afganistane) 2002 metų kovo 1 dieną į uostą taip pat grįžo iškėlęs piratų vėliavą. 2003 metų balandžio 16 d. *HMS Turbulent*, pirmasis iš karo Irake grįžęs JAV laivas, uostan taip pat grįžo su plėvesuojančiu Linksmuoju Rodžeriu. Irake jis paleido trisdešimt Tomahawk raketų. Tačiau JAV ši vėliava labiau siejama su jūrinės aviacijos pajėgomis.

## Variacijos


Image:Pirate Flag of Rack Rackham.svg|Calico Jack vėliava
Image:Pirate Flag of Emanuel Wynne.svg|Emanuel Wynne vėliava
Image:Pirate Flag of Blackbeard (Edward Teach).svg|„Juodabarzdžiui“ Edward Teach priskiriama vėliava, autentiškumas neaiškus
Image:Pirate Flag of Henry Every.svg|Henry Every vėliava
Image:Pirate Flag of Thomas Tew.svg|Thomas Tew vėliava
Image:Pirate Flag of Stede Bonnet.svg|Stede Bonnet vėliava
Image:Flag of Edward England.svg| Edward England vėliava
Image:Flag of Christopher Moody.svg| Christopher Moody vėliava
Image:Bartholomew Roberts Flag1.svg| Bartholomew Roberts vėliava


## Nuorodos
Vlado Ilievski

**Vladas Ilievskis** (*Владо Илиевски*; g. 1980 m. sausio 19 d. Strumicoje) – Makedonijos krepšininkas, rungtyniaujantis Nymburko „ČEZ“ komandoje.

2011 m. rugpjūčio 8 d. pasirašė vienerių metų sutartį su Stambulo „Anadolu Efes“ klubu.

## Pasiekimai
* 1999, 2000 m. Jugoslavijos taurės laimėtojas
* 2000 m. Jugoslavijos vicečempionas
* 2002 m. Adrijos lygos čempionas
* 2002 m. Slovėnijos lygos ir taurės laimėtojas
* 2003 m. Slovėnijos lygos vicečempionas
* 2004 m. Ispanijos čempionas
* 2008 m. Italijos čempionas
* 2009 m. Ispanijos taurės laimėtojas

## Šaltiniai
RC Recreativo de Huelva

**Huelvos „Recreativo“** – Ispanijos futbolo klubas, įkurtas Huelvos mieste (Andalūzija) britų darbininkų. Tai seniausias Ispanijos futbolo klubas, priklausantis „Club of Pioneers“ organizacijai. 

## Istorija
Klubo ištakos siekia 1889 m., kai buvo įkurtas Huelva Recreation Club. Nuo 1903 m. žinomas Recreativo Huelva pavadinimu.

### 1978–1979 m. sezonas
1978 m. pateko į aukščiausią lygą, bet joje įsitvirtinti nepavyko. Užėmė paskutinę vietą ir po sezono buvo perkelti į žemesnį divizioną.

|}

Nuo 1979–80 m. rungtyniavo Segunda División, o nuo 1990–1991 m. – trečioje pakopoje.

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

## Garsesni žaidėjai
*  Franz Platko
*  Manuel Almunia
*  Luis Aragonés
*  Curro Torres 
*  Óscar Arpón
*  Raúl Molina
*  Xisco Muñoz
*   Mariano Andrés Pernía

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
The Fratellis

**The Fratellis** – indie roko grupė iš Glazgo, Škotijos.

## Nariai
* Jon Fratelli – vokalas ir gitara;
* Barry Fratelli – bosinė gitara;
* Mince Fratelli – būgnai, pritariamasis vokalas;

## Biografija
Pirmą kartą grupė atliko savo kūrinius O'Henry bare, o išgarsėjo 2006 su išleistu albumu *Costello Music*. Grupės pavadinimas „Fratellis“ itališkai reiškia „broliai“. Pradžioje tai buvo bosisto Barry Fratelli pseudonimas, kurį vėliau priėmė visa grupė.

## Diskografija

### Albumai

* 2006 *[[Costello Music]]* 2006

### EPs
* 2006 *[[The Fratellis EP]]*
* 2007 *[[Flathead EP]]* (tik JAV)

### Singlai
* 2006 *[[Henrietta]]*
* 2006 *[[Chelsea Dagger]]*
* 2006 *[[Whistle for the Choir]]*
* 2007 *[[Baby Fratelli]]*